Diari Oficial de la Generalitat Valenciana


Sumari del DOGV 9549, del 08-03-2023 (2023/2200)

RESOLUCIÓ de 22 de novembre de 2022, de la Direcció General del Sector Públic i Patrimoni, d'incoació de l'expedient de declaració administrativa d'hereus abintestat de Juan Pla Grau.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   9549

Data del DOGV
:   08-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2200


Data del document
:   22-11-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de novembre de 2022, de la Direcció General del Sector Públic i Patrimoni, d'incoació de l'expedient de declaració administrativa d'hereus abintestat de Juan Pla Grau. [2023/2200]  
Núm. d'expedient: ABI 401/2019.  
Causant: Juan Pla Grau. DNI: \*\*\*\*796\*\*.  
Lloc i data de la defunció: Barx (Valencia), 3 de gener de 2019.  
  
Últim domicili: Barx (Valencia).  
  
Antecedents de fet  
La Conselleria d'Hisenda i Model Econòmic ha tingut coneixement mitjançant un escrit facilitat per Inmaculada Benat Gavilá, de la defunció de Juan Pla Grau, amb DNI: \*\*\*\*796\*\*, el 3 de gener de 2019, sense haver atorgat testament; en què comunica la condició de tutelat per la Generalitat.  
De les actuacions dutes a terme per aquesta direcció general, es constata que el causant va estar empadronat a l'Ajuntament de Barx.  
  
Com que no consta, en principi, l'existència de persones amb dret a heretar; el 12 de febrer de 2020, la directora general de Sector Públic i Patrimoni va dictar un acord d'incoació, que va ser publicat en el Diari Oficial de la Generalitat Valenciana l'11 de març de 2020 i exposat en el tauler d'edictes de l'Ajuntament de Xeresa del 24 de febrer al 9 de juny de 2020 i en el de Barx pel termini d'un mes, i es va iniciar la investigació del cabal relicte.  
La directora general de l'Institut Valencià d'Atenció Social-Sanitària dona trasllat de la rendició final de comptes per defunció, aprovada pel Jutjat de Primera Instància núm. 1 de Gandia, procediment de tutela 305/1997, el 12 de novembre de 2022.  
Amb data 22 de novembre de 2022, la Direcció General del Sector Públic i Patrimoni dicta una resolució per la qual es declara la caducitat del procediment iniciat en relació amb l'herència intestada de Juan Pla Grau.  
Com que no consta l'existència d'hereus testamentaris ni legítims, escau iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que s'estableix en l'article 71.1.c de l'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat; en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i tenint en compte l'article 20 i els següents de la Llei 33/2003, de 3 de novembre, de patrimoni de les administracions públiques, correspon incoar l'expedient per a la declaració d'hereus abintestat a favor de la Generalitat respecte d'aquesta herència.  
  
En l'exercici de les competències per la normativa aplicable, i basant-me en el que disposa en els articles 25, 95.3 i 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Iniciar un nou procediment de declaració de la Generalitat com hereua abintestada de Juan Pla Grau, per no haver-se produït la prescripció.  
  
Segon  
Incorporar els actes i tràmits el contingut dels quals s'haguera mantingut igual si no s'haguera produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 22 de novembre de 2022.- La directora general del Sector Públic i Patrimoni: Isabel Castelló García.